MT
24.10.2022
Il-Ġurnal Uffiċjali tal-Unjoni Ewropea
C 408/33
Domandi preliminari 1) L-Artikolu 4(1) tad-Direttiva 93/13/KEE tal-5 ta’ April 1993 dwar klawżoli inġusti f’kuntratti mal-konsumatur (1), fejn jagħmel riferiment għaċ-ċirkustanzi kollha preżenti waqt il-konklużjoni tal-kuntratt, u l-Artikolu 7(3) ta’ din id-direttiva, fejn jagħmel riferiment għal klawżoli simili, jippermettu l-evalwazzjoni ġudizzjarja astratta, għall-finijiet tal-istħarriġ tat-trasparenza fil-kuntest ta’ azzjoni kollettiva, ta’ klawżoli użati minn iktar minn mitt stabbiliment finanzjarju f’miljuni ta’ kuntratti bankarji, mingħajr teħid inkunsiderazzjoni la tal-livell ta’ informazzjoni prekuntrattwali pprovduta fir-rigward tal-piż ġuridiku u ekonomiku tal-klawżola u lanqas taċ-ċirkustanzi l-oħra eżistenti f’kull każ konkret fil-mument tal-konklużjoni tal-kuntratt?
2) L-Artikolu 4(2) u l-Artikolu 7(3) tad-Direttiva 93/13 jippermettu li jitwettaq stħarriġ astratt tat-trasparenza mill-perspettiva tal-konsumatur medju meta diversi mill-offerti kuntrattwali huma indirizzati lil diversi gruppi speċifiċi ta’ konsumaturi jew meta diversi stabbilimenti li joperaw f’oqsma ta’ attività li huma ekonomikament u ġeografikament differenti ħafna użaw klawżoli redatti minn qabel għal perijodu twil ħafna li matulu l-għarfien tal-pubbliku fir-rigward ta’ dawn il-klawżoli evolva?
(1)
ĠU Edizzjoni Speċjali bil-Malti, Kapitolu 15, Vol.
2, p. 288.
Talba għal deċiżjoni preliminari mressqa mill-iSpetsializiran nakazatelen sad (il-Bulgarija) fit-13 ta’ Lulju 2022 – Proċeduri kriminali kontra VB (Kawża C-468/22) (2022/C 408/43) Lingwa tal-kawża: il-Bulgaru Qorti tar-rinviju Spetsializiran nakazatelen sad
Parti fil-proċeduri kriminali nazzjonali VB
Domanda preliminari Dispożizzjoni nazzjonali, bħalma hija l-Artikolu 423(3) tan-Nakazatelno protsesualen kodeks (il-Kodiċi tal-Proċedura Kriminali), li tobbliga lil persuna li tressaq talba għall-ftuħ mill-ġdid ta’ proċedura kriminali minħabba l-kontumaċja tagħha f’każ li ma huwiex previst fl-Artikolu 8(2) tad-Direttiva (UE) 2016/343 tal-Parlament Ewropew u tal-Kunsill tad-9 ta’ Marzu 2016 dwar it-tisħiħ ta’ ċerti aspetti tal-preżunzjoni tal-innoċenza u tad-dritt li wieħed ikun preżenti waqt il-proċess fil-proċedimenti kriminali (1) sabiex tidher personalment quddiem il-qorti sabiex din it-talba tiġi eżaminata fuq il-mertu, hija konformi mal-Artikolu 9 ta’ din id-direttiva u mal-prinċipju ta’ effettività?
(1)
ĠU 2016, L 65, p. 1.
Appell ippreżentat fl-10 ta’ Awwissu 2022 minn Roberto Aquino mis-sentenza mogħtija mill-Qorti Ġenerali (L-Ewwel Awla) fl-1 ta’ Ġunju 2022 fil-Kawża T-253/21, Aquino vs Il-Parlament (Kawża C-534/22 P) (2022/C 408/44) Lingwa tal-kawża: il-Franċiż Partijiet Appellant: Roberto Aquino (rappreżentanti: L. Levi, S. Rodrigues, avukati)